ธนชาตขาย2กองทุนตราสารหนี้ชู2.8-3%ต่อปี
บลจ.ธนชาต ชู 2 กองทุนตราสารหนี้ในประเทศ ลงทุน 6 เดือนจ่าย 2.80% ต่อปี ลงทุน 12 เดือน จ่าย 3.10% ต่อปี
1 มิ.ย. 2554

บลจ.ธนชาต ชู 2 กองทุนตราสารหนี้ในประเทศ ลงทุน 6 เดือนจ่าย 2.80% ต่อปี ลงทุน 12 เดือน จ่าย 3.10% ต่อปี
นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า แนวโน้มอัตราดอกเบี้ยขาขึ้น ซึ่งนักวิเคราะห์ส่วนใหญ่คาดการณ์ว่าคณะกรรมการนโยบายการเงิน (กนง.) อาจจะปรับขึ้นอัตราดอกเบี้ยอีก 0.25% ในการประชุมในวันที่ 1 มิ.ย.นี้ เนื่องจากปัจจุบันอัตราดอกเบี้ยที่แท้จริงยังติดลบ ประกอบกับพันธบัตรรัฐบาลในประเทศช่วงอายุสั้นๆ ยังมีอุปทานน้อยเมื่อเทียบความต้องการที่มีอยู่มากจากการกองทุนเกาหลีใต้ที่ทยอยครบกำหนดจนถึงสิ้นปีนี้ 
บลจ.ธนชาต จึงเสนอขายกองทุนเปิดตราสารหนี้ ในประเทศ โดยเปิดขายจนถึงวันที่6 มิ.ย.นี้ จำนวน 2 กองทุน คือ กองทุนเปิดธนชาตตราสารหนี้ 13 (TFIX13) อายุโครงการประมาณ 6 เดือน ผลตอบแทนประมาณ 2.80% ต่อปี ลงทุนในพันธบัตรภาครัฐประมาณ 39.9% ตราสารหนี้ภาคเอกชนประมาณ 60% ที่มีคุณภาพ มีความสามารถในการชำระดอกเบี้ยหรือเงินต้นสูง 
กองทุนเปิดธนชาตตราสารหนี้ 14 (TFIX14) อายุโครงการประมาณ 12 เดือน ผลตอบแทนประมาณ 3.10% ต่อปี ตั้งเป้าลงทุนในพันธบัตรภาครัฐประมาณ 55% ตราสารหนี้ระยะสั้นธนาคารในประเทศประมาณ 44.9%